10. IV. 1915. Suomalainen, Erään ison-huuhkajan pesän vaiheista. 89 
nalla, jossa maa kohoaa jyrkästi noin 70—80 metriä kor- 
keaksi Huuhkainvuoreksi. Rinteillä kasvaa havumetsää, jota 
vasta äskettäin (v. 1911—1913) on hakattu. Vuoren ylä- 
osassa, arviolta 50 metriä vedenpinnasta on mahtava, 6—7 
metrin korkuinen kallionkieleke, joka alaosastaan on kovero, 
vino järvelle päin, joten se muodostaa holvin. Tässä suoja- 
tussa paikassa on vanha pesäkuoppa vieläkin huomattavissa. 
Kettu sitä nykyään näkyy pitäneen makuupaikkanaan, mah- 
dollisesti sillä on pesäkin ollut viereisissä suurissa kallion 
halkeamissa. Käydessäni elokuun lopulla 1914 taiteilija Karp- 
pasen kanssa paikalla, ryhdyimme pesän pohjaa kaivamaan 
ja saimme esiin suuren joukon luita, koossa pysyviä vielä 
n. 35 cm:n syvyydestäkin. Syvemmällä luut olivat niin la- 
honneita, että murenivat heti koskettaessa. Mutta näitä näytti 
riittävän sangen syvälle. — Talteen otetut luut olen nyttem- 
min tutkinut ja saanut seuraavat eläinlajit ja -yksilöt mää- 
rätyiksi alaleukojen puoliskoiden suurimman luvun mukaan: 
Jänis, Lepus timidus L., sangen runsaasti pienempiä luita 
ja isompien luiden kappaleita, alaleukojen puoliskoja 9 kppl. 
Orava, Sciurus vulgaris L., alaleukoja 25 kppl., luita, 
kallon osia. 
Siipiorava, Pteromys volans (L.), alaleukoja 45 kppl., luita, 
kallon osia. 
Musta rotta, Mus rattus L., alaleukoja 8 kppl. 
Iso rotta, Mus decumanus Pall., alaleukoja 41 kppl. 
Suurempi ojamyyrä, Paludicola amphibius (L.), alaleu- 
koja 150 kppl., luita, kallon kappaleita. 
Peltomyyrä, Agricola agrestis (L.), alaleukoja 14 kppl. 
Kärppä, Mustela erminea L., alaleukoja 3 kppl. 
Varis, Corvus cornix L., furcula 2 kppl. 
Telkkä, Glaucion clangula Keys. & Blas., furcula 1 kpl. 
Metsäpyy, Bonasa bonasia (L.), 2 yläleukaa. 
Erityisesti kiinnittää löydössä huomiota mustarotta, 
Mus rattus L., jonka esiintymisestä Pohjois-Savossa ei kir- 
jallisuudessa mitään mainita. Varmaankin luiden vähyys ja 
se seikka, että ne löydettiin syvemmältä, osoittavat, että on 
kulunut jo runsaasti aikaa sen häviämisestä paikkakunnalta. 
